钦定古今图书集成/明伦汇编/家范典/第029卷 > 春秋四传 > 《姒氏卒》
## 钦定古今图书集成/明伦汇编/家范典/第029卷 > 春秋四传 > 《姒氏卒》

《春秋》定公十有五年“秋七月壬申，姒氏卒。”

《左传》：“不称夫人，不赴，且不祔也。”

《公羊传》“姒氏者何？哀公之母也。何以不称夫人？哀未
君也。”

《穀梁传》：“姒氏卒，妾辞也，哀公之母也。”

〈大全〉啖氏曰：“自成风之后，妾母皆僭用夫人礼，故亦书薨；书‘夫人’，著其非礼也。哀公母定姒卒时，子未逾年，虽行丧礼，不可加于母，故书卒。子既未成君，故不称夫人也。”茅堂胡氏曰：“姒氏不称夫人为正名，孟子不称夫人为隐恶。姒氏定公妾也。《公羊》据鲁失礼言之尔。论《春秋》之法，哀虽已君，岂得称夫人乎？来赗仲子会”葬成风，深贬天王而名冢宰，则知哀虽已君，亦不得称夫人矣。陈氏曰：“自成风讫于宣襄子，苟为君，则其母为夫人。书‘葬定姒，则是哀公以夫人葬其母，犹宣、襄也，则何以卒不称夫

人葬不称小君，徒以丧在殡，不及尊其母焉耳。汪氏曰：“成风、敬嬴、齐归，尚以妾母称夫人小君，岂以定公正夫人而反不称夫人小君乎？盖僖、宣、昭即位久，遂尊妾母为夫人，哀初立未逾年，故仍其本号也。” 刘氏曰：“《左氏》不称夫人之说非也。” 安有夫人薨而不书夫人者乎？凡夫人始卒则史书之，书之固云“夫人矣，不” 待赴祔而书其夫人也。姒氏要为妾母，哀未成君，故亦未敢谓其“母夫人” 尔。